Downloaded from YTS.MX
OVAJ JE FILM NASTAO S RIJETKIM PRISTUPOM SVIM SNIMKAMA MISIJE APOLLO 13,
Official YIFY movies site: YTS.MX
KAO I ARHIVSKIM INTERVJUIMA S POSADOM, OBITELJIMA I ZEMALJSKOM KONTROLOM.
FILM ZA DIJELOVE PRIČE S OGRANIČENIM IZVORIMA KORISTI REKONSTRUKCIJSKE TEHNIKE,
KAO I SNIMKE S DRUGIH NASA-INIH MISIJA.
13. TRAVNJA 1970.
320 000 KILOMETARA OD ZEMLJE
POSLJEDNJI TV PRIJENOS POSADE APOLLA 13
Trinaest, spremni smo za TV-u kad i vi.
Sada gledam kroz desni prozor.
Na udaljenosti koja više nije prevelika vidite naše odredište.
Sada već izgleda malo veće.
Dobro, primamo dobru sliku vašeg odredišta.
Možemo vam nakratko pokazati kako se zabavljamo u letjelici.
Ovaj nam kazetofon puno pomaže skratiti vrijeme putovanja na Mjesec
puštanjem teme iz 2001.
Posada Apolla 13 svima želi ugodnu večer i laku noć.
GLAVNI ALARM
Houstone, imamo problem.
Svemirska letjelica Apollo 13 doživjela je veliki električni kvar.
Jim Lovell kaže: „Houstone, imamo problem.”
Imamo situaciju.
…glasan prasak…
APOLLO 13: PREŽIVLJAVANJE
ČETIRI MJESECA PRIJE
U ovom se trenutku na Cape Kennedyju Amerikanci opet spremaju na Mjesec.
Apollo 13, peti lunarni let i treće slijetanje.
Trojica mladih Amerikanaca. Zapovjednik je netko koga često viđamo, Jim Lovell.
Otac četvoro djece koji četvrti put putuje u svemir.
Lovellov je opušteni pristup uvijek oduševljavao kolege
koji se brzo umore od pilota primadona.
Fred Haise iz Mississippija u srednjoj je bio novinar i htio pisati o sportu.
Kao pilot Mjesečeva modula putovat će na Mjesečevu površinu s Lovellom.
Ken Mattingly, najbolji u svojoj klasi, gotovo je zastrašujuće posvećen poslu,
čak i po mjerilima astronauta.
Letenje je njegov život, jedino što želi od treće godine.
Puno je ljudi pitalo zašto idemo na Mjesec.
Što je vaš odgovor na takvo pitanje?
Glavni je cilj misije Apollo 13 trajan.
Nadamo se saznati puno o porijeklu Mjeseca,
a time i porijeklu našeg planeta, Zemlje.
Trinaest bi trebao sletjeti u puno drugačije područje
od Apolla 11 i 12.
Ovaj će sletjeti u brdovitom području, na Mjesečeve planine, pa je rizik veći.
Neki od nas misle da su putovanja u svemir neka vrsta potrage za novim Edenom.
Čovjek je opljačkao mjesto na kojem se nalazi
i sada je možda vrijeme da pronađe novo.
U snazi raketa ima nešto što opčinjava ljude.
A opčinilo je i mene.
Puno prije NASA-e ili bilo čega sličnog.
Dobrodošlica s Mjeseca, Houstone.
Bio sam na prvom letu na Mjesec, na Apollu 8, u vrijeme Božića '68.
Sretan Božić, Jime.
APOLLO 8 KUĆNE SNIMKE
Bili smo tako znatiželjni, tako uzbuđeni,
kao trojica školaraca pred izlogom slastičarnice,
i gledali te drevne kratere kako prolaze s visine od 96 km iznad površine.
No nismo mogli sletjeti.
Želimo vam priopćiti da Djedica postoji.
Vi to najbolje znate.
Jim Lovell namjerava identificirati dosad neimenovani vrh,
a kad uspije, nazvat će ga Mount Marilyn.
-Kako ste se osjećali za vrijeme orbite? -Bila sam zabrinuta.
Moram priznati. Inače ne bih bila normalna.
-A kad su izašli iz orbite? -Bila sam oduševljena.
Djedica stvarno postoji. Moj je muž to rekao i zvučalo je divno.
Jako sam ponosna na njega.
Tada sam bio zamjena Neilu Armstrongu na Apollu 11.
Mali korak za čovjeka…
ali veliki za čovječanstvo.
ARMSTRONG NA MJESECU
Zaista sam htio učiniti isto.
Spreman sam.
Jime, u ovom se trenutku pitam što tvoja žena i djeca misle o ovome.
Moja žena zna da ne planiram više letova.
Na neki je način svemirska udovica već šest ili sedam godina.
No ja se i dalje veselim letenju.
Imaš osjećaj da se od svega možeš maknuti.
Ostaviš sve svoje…
Ostaviš djecu dolje.
Kad dobiješ priliku ići gore, sve vidiš iz realnije perspektive.
Za mene je let u svemir takav.
Stvarno nisam bila za to da on opet leti,
no njemu to nikad nisam spomenula, naravno.
Moraš pobijediti izglede.
On je bio prvi koji se drugi put vraćao na Mjesec,
a mene je sve to dosta brinulo.
KAPETAN JAMES A. LOVELL I OBITELJ
Ništa me na svijetu nije pripremilo na ulogu žene astronauta.
Kao da su me bacili u akvarij s ribicama.
Parade s konfetima u različitim gradovima.
Pa Bijela kuća.
Predsjedniče, ovo je obitelj Lovell.
G. James Lovell Junior.
Nakon Apolla 8 uslijedilo je pravo slavlje.
DOBRO DOŠLI ASTRONAUTI APOLLA 8
No let je bio rizičan.
Ja tada nisam znala da su šanse za povratak samo 50-50.
Samo 50-50.
Ne možeš si samo reći da se neće vratiti.
Uvijek su me pitali kako je biti astronautova kći.
Uvijek se čudim što itko misli da je to drugačije
od toga da sam samo kći svoga oca.
Moji su nas roditelji odgojili tako da znamo da bi on mogao otići na Mjesec,
no da je to isto kao bilo čiji otac koji se sprema za odlazak u ured.
Jime, nakon četiri leta, može li se čovjek koji je radio što i vi vratiti u normalu?
Nadam se. Ja ću nakon ovoga pokušati.
VOLIMO TE, TATA
Bili smo jako uzbuđeni što će Jim hodati po Mjesecu.
Ali zašto 13?
Netko mi je javio da se Marilyn brine zbog lansiranja Apolla 13
u 13.13 h po centralnom vremenu.
PUKOVNIK MASK
Za vrli novi svijet svemirskih letova tipično je prkositi praznovjerju
i ne obazirati se na broj 13,
osobito u zemlji koja često izostavlja broj 13
pri označavanju katova ili sjedala, na primjer.
Zapovjednik Jim Lovell nije nimalo praznovjeran.
Fred Haise kaže da bi rado da lansiranje može biti u petak 13.
Kene, jesi li praznovjeran u vezi s Apollom 13?
Ne, jako me veseli.
TRI DANA PRIJE LANSIRANJA
Let Apolla 13 večeras je pod velikim upitnikom.
Liječnici su bez sumnje potvrdili da je astronaut Mattingly izložen rubeoli.
Ostaju dvije mogućnosti.
Odgoditi let po cijeni od nekoliko stotina tisuća dolara
ili zamijeniti Mattinglyja pomoćnim članom posade Johnom Swigertom Juniorom.
Lovell je godinu dana ovdje blisko surađivao s Mattinglyjem.
Nije li vjerojatno da će predložiti odgodu da i Mattingly može poletjeti?
To je težak zadatak zapovjednika misije,
da odvagne vlastite osjećaje i trošak odgode misije za još mjesec dana.
Već smo jednom pomaknuli let s ožujka na travanj.
Moja je filozofija da se prilike ne propuštaju.
Morali smo odustati od Kena.
DAN LANSIRANJA CAPE KENNEDY, FLORIDA
Danas još trojica Amerikanaca lete u svemir
na dosad možda najopasnijoj Apollovoj misiji,
koja je već jedinstvena po tome što jedan od astronauta do jučer nije znao da ide.
Novi član posade, Jack Swigert, raznosio je novine da bi zaradio za satove letenja.
Odluka je bila tako nagla da nije stigao nazvati obitelj u Denveru.
Kad cijela zemlja ovisi o tvojoj misiji,
ne želiš nikoga iznevjeriti.
Kontrola lansiranja Apolla i Saturna. T minus 3 sata, 7 minuta i 26 sekundi.
KONTROLA MISIJE, HOUSTON
Prije samo par minuta Ken Mattingly je stigao u Kontrolu misije.
Ken će asistirati za konzolom.
Žao nam je što si ovdje, Kene.
Razina je adrenalina u kontrolnoj sobi rasla. Opipljivo.
Vođa je tima voditelj leta.
Voditelj leta ima tim od 15 do 21 kontrolora.
Ljudi koji smišljaju kako će nas odvesti na odredište
i kako će nas vratiti na sigurnu točku na Zemlji.
Doživjeli smo trijumfe.
Doživjeli smo i gubitke posade.
Ovdje se kroji sve što je važno za let.
Ovo su trofazne letjelice.
Veliki motori koji vas podižu sa Zemljine površine.
Druga vas faza podiže do Zemljine orbite.
A treća vodi do Mjeseca.
Podigneš pogled i osjetiš leptiriće.
FRED HAISE PILOT MJESEČEVOG MODULA
Ovo je stvarno. Zaista će se dogoditi.
Kontrola lansiranja Apolla i Saturna. T minus 25 minuta.
Od početka sam planirala da neću ići na lansiranje,
nalazila sam sve moguće izgovore.
U zadnji sam čas shvatila da je pomisao da ga više neću vidjeti nepodnošljiva.
Morala sam dovesti djecu i oprostiti se.
Odrasla sam s djecom čiji su očevi doživjeli nesreće ili poginuli,
pa sam se uvijek bojala kad bih ih gledala kako polijeću i osjećala mučninu.
Lansirni je slijed počeo.
Pedeset šest sekundi. Apollo 13 je i dalje spreman.
Unutra baš i nemaš što raditi.
GLAS JIMA LOVELLA
Ako imamo problem, tu je ručica za prekid koja aktivira raketu za bijeg.
PREKID
Čujete otvaranje ventila i gorivo počne tutnjati tim velikim cijevima.
Trinaest, dvanaest, jedanaest, deset, devet, osam…
Počeo je slijed paljenja.
…šest, pet, četiri, tri, dva, jedan, nula.
Sat otkucava.
Sve je u redu, polijetanje u 14.30.
Bili smo najbliže što se moglo biti.
GLAS MARILYN LOVELL
Zemlja je podrhtavala.
Kontrola misije, Houston. Prva faza zasad izgleda dobro.
Uzdužna rotacija dovršena, započela bočna. Visina, 1,2 milje. Brzina, 457 m/s.
Trinaest, Houston, prva faza OK. Pritisak se stabilizira.
Na jednoj minuti i deset sekundi visina je 4,1 nautička milja.
MILJA OD ZEMLJE
Trenutna je visina 17 milja, bliži se druga faza.
-OK za razdvajanje. -OK za razdvajanje. Prijem.
Unutarnji.
Jim Lovell je upravo prijavio da se unutarnji motor u drugoj fazi rano ugasio.
Potvrđeno. Motor broj 5 ne radi.
Čuli smo da se središnji motor od njih pet ugasio.
Sada nastavljaju put sa samo četiri od pet motora.
Houstone, što je s motorom broj pet?
Ne znamo zašto se unutarnji motor prerano ugasio.
Vi ne vidite nikakav problem?
Ne…
Negativno.
Svi su drugi motori OK.
Drugi su motori OK. Sve izgleda dobro.
Rekli su im da mogu nastaviti s četiri motora.
Trebat će im malo dulje.
Sada su skoro u orbiti.
Nema boljeg od dobrog lansiranja.
Na skoro svakom letu nešto pođe po krivu.
Rekao sam dečkima da je ovo naša kriza.
Krenuli smo.
Za vrijeme lansiranja bolničar je prijavio maksimalne brzine otkucaja srca posade.
Zapovjednik Jim Lovell izmjerio je maksimum od 116.
Jack Swigert izmjerio je maksimum od 102.
Fred Haise također je izmjerio maksimum od 102.
Bome, zanimljiva vožnja.
Vidi ti to.
Gravitacija je stvarno nula.
Apollo 13, Houston, preliminarna orbita odavde izgleda dobro.
Prijem, Houstone. Dobro je i opet biti ovdje.
Jedan je od najfascinantnijih elemenata leta u svemir promatranje Zemlje.
Sve postane puno manje.
Zemlje izgledaju manje.
I svačiji problemi izgledaju manje.
Vrlo je umirujuće sjediti ondje gore i gledati velike zemlje kako mirno prolaze.
Teško je zamisliti zašto ljudi ne mogu živjeti u većem miru.
Kad astronauti provjere sve sustave,
jedinica s instrumentima, uz pomoć poruka s računala
u Kontroli misije u Houstonu, govori trećoj fazi da je vrijeme za paljenje.
I Apollo kreće prema Mjesecu.
Prostor za život i rad posade nalazi se u zapovjednom modulu.
To je jedini dio koji se vraća s Mjeseca.
Sama letjelica Apollo ima servisni modul,
u kojem se nalaze spremnici kisika za disanje, elektronička oprema
izvor napajanja i pitka voda.
Letjelica se odvaja od treće faze,
polukružno se okreće…
vraća se…
i spaja s Mjesečevim modulom
koji će dvojicu astronauta odvesti do površine Mjeseca.
Pristali smo, Houstone.
Dobro.
I tako dvije letjelice odlaze na Mjesec.
Apollo 13 nalazi se na 24 916 nautičkih milja od Zemlje.
Išli smo gledati polijetanje,
vratili se kući, a ondje su nas dočekali maleni uređaji.
Zvali su se squawk box.
Mogli smo čuti sve što se događa.
Zanimaju nas novosti.
Dobro, da vidimo.
Beatlesi su objavili da više neće nastupati zajedno.
Sve je teklo glatko. Bila je samo jedna u nizu, njegova četvrta misija.
Imala sam po jedan squawk box u svakoj prostoriji.
Radili su cijelo vrijeme, čak i kad bih išla spavati.
A sada se Fred bavi omiljenom razbibrigom.
Postavlja viseću mrežu.
Teško je ući u viseću mrežu.
Nisam siguran plutam li ja ili se ona odmiče?
Sada svi idemo na spavanje.
U redu, Jime. Laku noć.
U mladosti smo znali sjediti na krovu moje zgrade.
Jim bi mi pokazivao različite zvijezde
i govorio: „Zamisli, jednoga bi dana čovjek mogao onamo ići.”
Ovo je predviđao već 1952.
Nevjerojatno.
Jim Lovell, odrastao u Milwaukeeju, oženio curu iz srednje, Marilyn Gerlach.
Imaju dva sina i dvije kćeri.
Upoznali smo se u srednjoj školi. To je bilo u ranim 40-ima.
Otac mu je preminuo kad je imao 12 godina.
Živio je u jednosobnom stanu s majkom.
On je spavao na kauču, ali više mu nije mogla pružiti u tom stančiću.
Jednog je dana došao i zamolio me za uslugu.
Kad sam pitala koju, pozvao me na maturalnu.
Rekla sam mu da ne znam plesati.
A on je rekao da će me naučiti.
Kad smo se odlučili vjenčati, nisam znala da ide u probne pilote.
Znala sam da želi biti pilot.
Nisam se ni snašla, a on se odlučio za mlažnjake. Podržala sam ga.
ZRAČNE SNAGE SAD-A
Godine 1962. bio je među devetoricom koji su preživjeli intenzivno testiranje
više od 200 kandidata za drugu skupinu astronauta.
Bili smo 32 zamorca koji su došli ne znajući što ih čeka.
To je vjerojatno bio najgori pregled koji sam ikada doživio.
Mnogi su samo pogledali i rekli da je to ludost.
Na Capeu bi skoro svaki drugi dan eksplodirala raketa.
Izgubio sam puno prijatelja.
Uvijek ideš na neki sprovod.
GLAS MARILYN LOVELL
Ti su dani teško padali svim curama.
Mislim da je malo ljudi vjerovalo da ćemo do kraja desetljeća sletjeti na Mjesec.
Rat je u Vijetnamu trajao.
Bilo je to loše vrijeme za našu zemlju.
Uz nerede i atentate…
Dr. Martin Luther King ustrijeljen je u Memphisu u Tennesseeju.
A rat traje.
Bogati smo materijalno, ali istrošena duha.
Nevjerojatno precizno posežemo za Mjesecom,
a na Zemlji upadamo u divljačku neslogu.
Imao sam osjećaj da sudjelujem u nečemu što napokon bodri američki narod.
POGLED NA ZEMLJU IZ APOLLA 8
Nagrade nadaleko nadmašuju rizike.
Jime, ti si bio na više letova od ikoga drugoga.
Jesi li kada osjetio strah?
Mislim da se onaj tko kaže da nije samo zavarava.
JEDAN DAN DO MJESECA
Svemirska letjelica Apollo s tri člana posade
na dobrom je putu da pobije sve one teorije o ukletom broju 13.
Apollo 13, lansiran 13 minuta nakon punog sata u subotu
provodi vrlo miran 13. travnja u svemiru.
Pri prošlim je letovima novinarska soba u Houstonu
bila zatrpana s oko 2500 dopisnika.
No za ovaj ih je let došlo tek 500-tinjak.
Vjerojatno zato što je dosad hodanje po Mjesecu gotovo postalo rutina.
Kontrola Apolla Houston spremna je za televizijski prijenos.
Sve smo se zaputile u Kontrolu misije slušati ih.
U tom me trenutku umirilo vidjeti Jima.
OK, ovo je Skrivena kamera.
Danas planiramo šetnju iz Odysseya u Aquarius,
letjelicu za slijetanje.
Sad kad sam se spustio u MM stojim s glavom na podu.
MM je neobična ptičica. Kako funkcionira?
To je letjelica koja služi za spuštanje ljudi na Mjesečevu površinu.
Dvojica od trojice astronauta ulaze u MM puzeći kroz ovaj tunel.
Odvajaju se od zapovjednog i servisnog modula…
MJESEČEV MODUL „AQUARIUS”
…i spuštaju na Mjesečevu površinu.
Sada gledam kroz desni prozor.
Na udaljenosti koja više nije prevelika vidite naše odredište.
Sada već izgleda malo veće.
Ovaj nam kazetofon puno pomaže skratiti vrijeme putovanja na Mjesec.
Posada Apolla 13 svima želi ugodnu večer i laku noć.
Na Apollu 13 sve i dalje ide dobro.
Molimo da provjerite potisnik C-4.
Jack, baterija B ostala je bez napona.
Imamo vrlo detaljnu listu provjera prije spavanja.
Prijem. Vidimo.
Spremamo se završiti.
Trinaest, imamo još jedan zadatak kad stignete.
Želimo da protresete kriospremnike.
GLAVNI ALARM
Houstone, imamo problem.
Houston. Ponovite, molim.
Houstone, imamo problem.
Pad napona u energetskom vodu B.
Pričekajte, 13. Provjerit ćemo.
Posada je prijavila pad napona u vodu B.
Zabilježeni otkucaji srca, jedan je nevjerojatan.
Izgleda kao 189.
Stvarno?
Skočili su kad se to dogodilo.
Prva nam je pomisao bila da nas je pogodio meteorit.
Čuo se glasan prasak povezan sa Sustavom za upozoravanje.
A spremnik za kisik broj dva pokazuje nulu, vidite li to?
To nije moguće.
Ne razumijem. Ne…
-Ne vjerujete pritisku u spremniku jedan? -Ne.
Ti podatci nemaju smisla.
GLAS GENEA KRANZA
Još uvijek nemamo pojma što se događa.
Možemo li ih nekako usmjeriti?
Je li problem s instrumentima ili je stvaran?
Houstone, kad pogledam kroz okno, čini mi se da nešto ispuštamo.
Nešto ispuštamo u svemir.
Riječ je o nekakvom plinu.
Isuse Kriste.
Ovo je posebno izvješće o Apollu 13.
Letjelica Apollo 13 pretrpjela je veliki električni kvar.
Jim Lovell i Fred Haise čuli su glasni prasak.
Vidjeli su i kako gorivo, vjerojatno kisik i dušik, curi iz letjelice,
a mjerači su za te plinove pokazivali nulu.
U tom smo trenutku zaključili da je letjelica gotova.
Uskoro ćemo ostati bez kisika.
Houstone, i dalje nas čujete?
Potvrdno, čujemo se.
Pokušavamo smisliti dobre ideje.
Želim što više koristiti krio.
…hitni povratak…
…nemate izbora, morate to učiniti.
Možda smo izgubili…
Dobro, svi moramo ostati mirni.
Riješit ćemo problem, nećemo ga pogoršavati nagađanjima.
U govnima smo.
Udaljeni smo 322 000 km od Zemlje.
Oko 80 500 km od površine Mjeseca.
Zaključili smo da je na letjelici došlo do neke vrste eksplozije.
Dvije su komore s gorivom izvan mreže, a to su glavni izvori energije.
Zadnja je komora na izdisaju.
Let, manje od dva sata.
To je kraj.
Dva od tri spremnika s gorivom ne rade. Ne idemo na Mjesec.
Apollo 13 nalazi se na dvije trećine puta do Mjeseca, 322 000 km od Zemlje,
gdje je čak i u hitnom slučaju učinkovitije obići Mjesec i vratiti se,
nego odmah pokušati prekinuti misiju.
Naš je posao sada započeti mirnu evakuaciju
iz zapovjednog modula u Mjesečev modul.
U redu, kontrolori leta,
počnite računati minimalnu energiju potrebnu za održavanje života u MM-u.
Čupavo je.
Pukovnik Stafford za potpredsjednika.
Halo, potpredsjedniče?
Koliko je loše?
Aktiviramo Mjesečev modul kao čamac za spašavanje.
Hvala Bogu što ga imamo.
Slažem se.
Dat će im vodu, kisik i električnu struju.
Želimo brzo isključiti zapovjedni modul.
Situacija je dosta kritična, ali radimo kao ludi.
Gledamo užurbane prizore duboke koncentracije Kontrole misije u Houstonu.
Astronauti Jim Lovell i Fred Haise sada su ušli u Mjesečev modul Aquarius,
da bi im njegova struja i kisik spasili živote.
Aktivacija 20.
„Uključiti” je jednostavan izraz, no ovo nije kao prekidač kod kuće.
Nikad nismo uključivali Mjesečev modul u ovakvim okolnostima.
I nismo ni pomišljali na potpuno isključivanje zapovjednog modula.
-Let. EECOM. -Recite.
Ažurirali smo vrijeme.
Čini se da imamo oko 15 minuta.
CAPCOM, ostajemo bez struje za 15 minuta.
Posada ima 15 minuta da uključi Mjesečev modul.
Za to će nam trebati 20-ak minuta.
Nemamo puno vremena.
Frede, mislimo da u zapovjednom modulu imamo struje za 15-ak minuta.
Hvala ti, Jack.
Fred Haise, i dalje palimo Mjesečev modul.
Dobro, usporite!
Astronauti su uznemireni.
Jedan govori da treba usporiti dok ne riješe problem.
Trinaest, obojica govorite uglas. Jedan po jedan, molim.
A što je najvažnije, mora prenijeti podatke za navigaciju
iz računala u zapovjednom modulu, koje umire, u ono u Mjesečevom modulu.
Provjerite moj izračun.
Imate tri ili četiri minute.
Tri-četiri minute.
A prijenos podataka mora biti besprijekoran.
Tako sam se bojao da ću unijeti krive brojeve.
Tri, pet, šest, šest, devet.
Jedan, šest, tri, četiri, dva.
Aquarius je tri, nula, dva, dva, šest.
Tri, četiri, pet, devet, dva.
Nula, jedan, jedan, sedam, devet. Prijem.
Kako stoji izračun?
Pričekajte, provjeravamo.
Aquariuse, izračun izgleda dobro.
Podatci s MM-a su dobri.
Još smo živi. Još uvijek dišemo.
Houston, Aquarius.
Recite, Aquariuse.
Odyssey je sada potpuno isključen.
To želimo, Jime.
Bili smo izvan sebe.
GLAS GENEA KRANTZA
Odabrali smo put, no tek ćemo kasnije saznati
da je taj put bio ispravan.
To je zaista bilo preživljavanje.
Dosad najveća drama u svemiru.
Nakon sinoćnje zagonetne nezgode
Apollo 13 i dalje juri prema Mjesecu,
no misija je drastično izmijenjena.
Astronauti se više neće iskrcati na Mjesečevu površinu.
Umjesto toga cilj je misije sigurno vratiti astronaute kući.
Kako ste danas?
Dobro, hvala, danas.
-Halo? -Zdravo, Marilyn. Ken je.
Bok. Slušaj, Kene. Naravno, zabrinuta sam.
Kakva je situacija jutros? Djeca se još nisu probudila.
Ne znaju što se događa jer su zaspali prije svega toga sinoć.
Zanima me što im mogu reći.
Sad su na putanji slobodnog povratka.
Ne znam je li to bilo prije nego što si legla.
Legla sam tek oko četiri i probudila se u pet.
Nisam puno spavala.
Slušaš televiziju i ne možeš vjerovati svemu što čuješ.
Šanse su vrlo male da se Lovell, Haise i Swigert vrate živi.
Upravo sam se bila vratila iz svemirskog centra.
Nesreća se dogodila između mog odlaska iz NASA-e i povratka kući.
Vidjeli smo televizijska izvješća o tome što se događa.
Bilo je toliko krhotina od eksplozija koje su se kovitlale oko letjelice
da su jedva vidjeli zvijezde da se orijentiraju.
Šansa da će se vratiti bila je samo deset posto.
Morala sam se maknuti od svih.
Sve su sobe u kući bile pune ljudi. Mogla sam biti sama samo u kupaonici.
Doslovno sam kleknula i počela se moliti.
Koliko je situacija trenutno kritična, po vašem mišljenju?
Mislim da je kritična,
možda najkritičnija situacija
koju smo dosad doživjeli u programu svemirskih letova s ljudskom posadom.
Jesu li astronauti sigurni?
Pa… Sigurni su u smislu
da je po našem mišljenju situacija sada stabilizirana.
I moramo je nastaviti održavati takvom
i vratiti ih kući.
U ovoj se prostoriji osjeća nevolja.
Dobro, ljudi, imamo više dugoročnih problema,
problema povezanih s MM-om.
Rasprave u kontrolnoj sobi
tiču se potrošnih zaliha koje su se nalazile u letjelici.
Električna struja, voda…
Imali smo potrošnih zaliha za dva dana, kisika, vode i struje.
No trebat će nam četiri dana da posadu vratimo kući.
Smišljamo kako da čamac za spašavanje pretvorimo u sredstvo za preživljavanje.
Znali smo da smo u velikoj nevolji.
Mjesečev je modul dizajniran za samo dvije osobe.
Imali smo tri osobe udaljene bar 90 sati od kuće.
Aquariuse, kako nas čujete?
U redu, jasno i glasno.
Prijem, isto. Još uvijek raspravljamo o idućem potezu.
Neka bude dobar.
KONTROLA MISIJE, HOUSTON
Saznali smo da skupina astronauta radi u simulatoru
u Centru za letjelice s ljudskom posadom i pokušava reproducirati uvjete u svemiru.
Pomoćna posada, uključujući Kena Mattinglyja koji nije išao,
kroz noć je isprobavala različite prijedloge.
CAPCOM, Let.
Kako smo se približavali Mjesecu,
morali smo donijeti temeljnu odluku, koliko se brzo želimo vratiti na Zemlju.
SOBA ZA PROCJENU MISIJE
Moramo improvizirati načine da rastegnemo struju i vodu.
U par sati i dana moramo naći odgovor koji inače zahtijeva mjesece i godine.
Izaći ćemo iz svih poznatih granica dizajna i testiranja letjelice.
Ovdje kontrola Apolla.
Odlučili smo provesti paljenje sustava za slijetanje.
Trenutno razmišljamo o korištenju sustava za slijetanje Mjesečevog modula,
velikog motora MM-a,
da cijelu skupinu letjelica
većom brzinom pogonimo oko Mjeseca
i vratimo ih na Zemlju dan prije.
Tako će napraviti krug oko Mjeseca
večeras oko 21 h po Istočnom standardnom vremenu,
što će ubrzati njihov povratak prema Zemlji.
Date dodatni poticaj sustavu i dobivate jedan dan.
A taj dan doslovno može biti razlika između života i smrti.
Halo, kakva noćna mora.
Trenutni je plan potisak od 250 metara.
Da.
Sve mi javljajte, dobro?
Majka nije htjela da znam što se događa.
Sjećam se da sam išla u školu.
Svi su mi prilazili, svi ti klinci.
„Hoće li se vratiti?”
Jedan mi je dečko prišao i rekao: „Žao mi je što će tvoj tata umrijeti.”
Morala sam otići kući. Nisam mogla ostati u školi.
Sve su mamine bliske prijateljice bile dolje,
oko stolića za kavu,
kao i otac Raish iz naše crkve.
Dijelio je pričest.
Ja sam protrčala pored tih žena, zalupila vrata i istrčala.
Mama je došla za mnom.
Plakala je i rekla mi:
„Smislit će kako će se vratiti.
Oni i Kontrola misije, smislit će način da se vrate.”
Čini se da se približavamo Mjesecu.
Apollo 13, sada na 421 nautičkih milja iznad Mjeseca.
Houstone?
Recite, Aquariuse.
Sada ulazimo u Mjesečevu sjenu.
Koliko vidim, Sunce je zašlo i izlaze zvijezde.
Čovječe, pogledaj te zvijezde.
Mislim da ljudi ne shvaćaju da u svemiru nema noći.
GLAS JACKA SWIGERTA
Dan je 24 sata na dan,
naprosto zato što između vas i Sunca nema ničega.
Prvi put opet vidite noć kad uđete u Mjesečevu sjenu.
A mislim da u toj tami, nakon tri dana sunčeve svjetlosti,
zvijezde izgledaju izrazito sjajno.
Dobra večer svima.
U turobnoj, crnoj tišini svemira vlada prava drama i neizvjesnost.
Obogaljena letjelica Apollo 13 kruži oko Mjeseca
i pokušava došepati kući najbolje što može.
Vode, kisika i struje ima malo, a pred njima su još skoro tri dana.
MILJA OD ZEMLJE
Jedan sat i sedam minuta do vremena paljenja.
Govorili smo: „Ajme, pogledaj ovo.”
Ta surovost…
Izbrazdano, neprijateljsko mjesto bizarnog izgleda.
Ni približno mjesto na kojem bismo se željeli naći.
Odavde vidim i Mount Marilyn.
Odande smo vidjeli Zemlju kakva zapravo jest.
Samo mali planet. Bila je prekrasna.
Ako si ispružio ruku, mogao si je potpuno prekriti palcem.
I počneš misliti: „Hej, sve što znam,
moja obitelj i prijatelji, sve se nalazi na toj stvarčici.”
Makneš palac i pomisliš: „Moram se vratiti.”
Postavimo kamere i pripremimo se za paljenje.
Imamo jednu priliku.
Sat za odbrojavanje pokazuje 49 minuta do paljenja.
Svjetski su mediji bili gotovo uspavani prije najnovije krize na Apollu 13.
No to se odjednom promijenilo.
Priča se sada sluša na svim jezicima.
RAI TV ITALIJA
Jedan je novinar propustio krizu.
U ponedjeljak mu je dojadilo izvještavati o rutinskom letu,
pa je otišao u Meksiko na kratki odmor.
Vratio se, ušao u novinarsku sobu i pitao: „Jesam li što propustio?”
BBC TV ENGLESKA
Petere, dodaj mi model.
-U redu. -Onaj.
Trenutno na Apollu 13 vlada privremena tišina
dok se posada koncentrira na završne pripreme
za paljenje koje će ih vratiti na Zemlju.
Za početak, jedini je funkcionalni motor ovaj ovdje.
Motor za slijetanje Mjesečevog modula.
Sustav motora MM-a, koji ih je trebao spustiti na Mjesec,
koristi se da ubrza povratak kako ne bi ostali bez struje.
Moraju biti oprezni jer ni u jednom trenu nisu planirali koristiti te sustave
za takve manevre.
INŽENJER ZA KONTROLU MM-A 16
Ako se motor iz nekog razloga isključi za vrijeme paljenja…
Svi misle da će uspjeti.
Imamo dvije svemirske letjelice koje nisu trebale biti spojene
i letjeti na taj način.
Ako ishod bude uspješan, povećat će te male izglede za sigurnost.
Mislim da bi odluka o paljenju uskoro trebala stići od voditelja leta Kranza.
VRIJEME DO PALJENJA
Kontrolori leta, trenutak se bliži.
Odluka o paljenju.
-RETRO? -OK.
-GUIDO? -OK.
-Navođenje? -OK.
-Kontrola? -OK.
-TELMU? -OK.
Dobro.
CAPCOM, imate dozvolu za paljenje.
Com, računalo je njegovo.
Deset sekundi.
Aquarius, Houston. Prijem.
Recite, Houstone.
Jime, imate dozvolu za paljenje.
Dozvola za paljenje.
Prijem. Dozvola za paljenje.
Spali smo na zadnji motor.
GLAS JIMA LOVELLA
Ako ovo ne upali, stvarno smo u nevolji.
-Imamo paljenje. -Prijem.
Motor radi.
POTISAK
Paljenje na 40 posto.
Kontrola?
-Sada izgleda dobro. -Prijem.
Sto posto.
Prijem.
Snaga na 100 posto.
Ulazimo u treću minutu paljenja.
Kako stojimo, Navođenje?
Pritisak potisnika je malo visok.
Istina.
Pratite vrlo pažljivo.
CAPCOM, podsjetnik, isključite regulator spuštanja jedan.
Regulator spuštanja jedan isključen.
Još deset sekundi.
Gašenje.
Rekao bih da je paljenje bilo dobro. Dobro je, Aquariuse.
Zapovjednik Jim Lovell prijavljuje gašenje.
Motor je ugašen. 79. sat i 32. minuta leta.
Ovo je bilo dosta uspješno paljenje.
Moram reći da me se jako dojmilo koliko je postupak bio miran.
Osobito u Kontroli misije, ali i na letjelici.
Dobro paljenje, Aquariuse.
Prijem. Želimo se isključiti što prije.
Prijem.
Lovell pita može li što prije isključiti većinu instrumenata
kako bi sačuvao životno važnu električnu struju.
Kad je paljenje završilo, znali smo da smo na dobrom putu za vraćanje posade kući,
no nismo bili sigurni.
Ciljana je razina za vrijeme isključenja ostati na bar 14 ampera.
Snaga nekoliko žarulja.
NAPAJANJE SLIJETANJA
AMPERI
Moramo napraviti puno kompromisa.
Isključite ventilatore i grijalice.
GRIJALICE
KABINSKI VENTILATOR
Bilo je tiho. Vrijeme kad smo zaista počeli razmišljati.
Jako težak trenutak.
Moj drugi put na Mjesecu, i tako blizu.
Ovo mi je bila zadnja prilika da budem ovdje.
Dio misije Apolla 13 sa slijetanjem na Mjesec
otkazan je, izbrisan i zaboravljen.
Plan je da struja ostane isključena.
Naprosto će plutati do petka ujutro.
TRI DANA OD ZEMLJE
Apollo 13 i dalje je u neizvjesnoj situaciji daleko u svemiru.
U Zapovjednom centru
cijelu su jednu smjenu kontrolora leta maknuli iz Kontrole misije
i zadali im da smisle načine za rješavanje problema koji ih čekaju.
Jedan od njih uključuje zrak za disanje.
Posada se gušila.
Njihovo je disanje zatrovalo zrak u letjelici ugljičnim dioksidom.
Smislili su improvizirani sustav za čišćenje zraka od ugljikovog monoksida.
Preporučujemo da upotrijebite mokru maramicu,
odrežete komad čarape koji ćete tu ugurati,
a vjerojatno možete i zgužvati komad vrpce. Prijem.
Ovo funkcionira, ali nitko nije siguran da će funkcionirati i dalje.
Hoće li preživjeti dva i pol dana do slijetanja u Tihi ocean?
Astronaute možda čeka još nevolja.
Najnovija prognoza kaže da se tropska oluja Helen
približava mjestu slijetanja u Tihi ocean i jača.
Tako stojimo s ovim letom Apolla 13.
Let koji je gotovo jedinstven po tome što ga od samog početka prati nesreća.
Još se nismo izvukli, ni približno.
No još smo bili živi.
Zato nam je bilo bolje da idemo naprijed.
Još jedna važna informacija za ekipu sustava za posade.
Recite im da ne moraju ugrađivati hladnjake.
Upravo sam izvadio hrenovke i gotovo su smrznute.
OK, prijem, Jime.
Čini se da je trenutno svježe u kabini zapovjednog modula.
Očitavamo tri stupnja.
Postajalo je zaista hladno.
GLAS JIMA LOVELLA
Voda je kapala sa zidova i prozora.
Nismo imali odgovarajuću toplu odjeću.
Spava li netko sada u zapovjednom modulu, Jime?
Ne, Joe. Prehladno je.
No Fred se zavukao meni zdesna.
Tri je stupnja vrlo hladno. Puno hladnije nego sinoć.
Znate li je li Jim išao spavati?
Ne…
Još je budan?
Reći ću vam kakav je ovo prizor.
Jim nije spavao.
Liječnici su mislili da bih mogla doći
i nagovoriti ga da se odmori jer uopće nije spavao.
Rekla sam im da nema šanse jer bih samo došla
i vjerojatno se slomila pred svijetom i svima prisutnima.
Naprosto nisam mogla.
Jer to bi teško palo i njemu.
Iako smo razmišljali o obiteljima, nismo razgovarali o njima.
Znali smo da se mole za nas,
no bavili smo se povratkom kući, da se ne bi morali brinuti.
U Timber Coveu sve ide glatko, Jime.
To zvuči dosta dobro.
Predsjednik Nixon po kiši se dovezao iz Bijele kuće u Goddard
da sazna najnovije informacije.
Glasnogovornik kaže da je predsjednik zabrinut i da se nada
da će se astronauti sigurno vratiti.
DVA DANA OD ZEMLJE
Kad je riječ o manevru koji smo prebacili na ručno upravljanje,
imate DPS model potisnika postavljen na deset posto kroz cijelo paljenje?
Da.
Dobro. Vratili smo se i rekonfigurirali ciljnu tablicu, zar ne?
Letjelica se iz nekog razloga malo zanosila.
Podatci govore da treba izvesti manevar.
Niste pod kutom. Trenutno nema ulaska u atmosferu.
Iz nekog razloga naša putanja postaje plića.
Imamo kut pod kojim moramo ući.
A širok je samo dva i pol stupnja.
Uđemo li preplitko, odbijamo se o Zemljinu atmosferu.
Sasvim bismo promašili Zemlju.
Vratili bismo se jednoga dana, ali posade odavna ne bi bilo.
Što se događa, a da mi ne razumijemo?
Zašto?
To me mučilo.
Jime?
Situacija je takva da trenutno ulazimo preplitko.
Preplitko?
Ako dobivate podatke od nas, to je važno.
Letjelica Apollo 13 skrenula je s putanje.
Ako astronauti ne uspiju korigirati putanju leta,
trojica će Amerikanaca umrijeti u svemiru.
Da nisu uspjeli ući u taj prostor, odbili bi se u svemir
i naprosto lebdjeli dok ne potroše kisik.
I ja bih ga zamišljala tako.
Koliko bi to bilo strašno, o čemu bi razmišljao.
OK, Jime, za malo strmiji ulazak bit će potrebno ručno paljenje.
Ručno?
Zvuči kao nešto s čim smo se susreli na Apollu 8.
Svi su se pitali hoćeš li se toga sjetiti. I jesi.
Mislio sam da mi nikad neće trebati.
Još jedno paljenje koje nikad nije izvedeno.
Morali smo izvesti još jedno paljenje,
ali računalo nije radilo, kao ni sustav navođenja.
Nije radio ni autopilot.
Morali smo ga izvesti ručno.
Zemlju smo trebali koristiti kao metu,
poravnati je s nišanom u prozoru Mjesečevog modula.
Meta je u prozoru.
Znam da kad se taj motor upali
neću moći sâm zadržati Zemlju u tom prozoru.
„Frede, nemoj da se Zemlja previše miče naprijed-nazad. Ja pazim na gore-dolje.
Jack, ti štopaj ručnim satom.”
Vrijeme paljenja 14 sekundi.
Još jedna minuta.
Ovaj manevar mora uspjeti.
Trenutno letimo po čistoj intuiciji.
Sad sam spreman.
Još deset sekundi.
-Spremni. -Paljenje.
Palimo.
Potisak izgleda dobro.
Brzina, 2,32 metra u sekundi.
Kako ćemo to postići?
-Isključite motor. -Isključivanje.
U redu, sada.
Dobro je.
Pravi koordinirani, zbrčkani manevar.
Trojica astronauta kreću se prema kući kroz svemirsku pustinju,
a kisika i vode sve je manje.
Možda će ova priča jednoga dana biti parabola.
I Zemlja je svemirski brod koji se vrti.
MJESEC I BORBA NA ŽIVOT I SMRT
Svi smo mi astronauti.
I nama ponestaje kisika i vode.
Ali mi nemamo kamo otići.
Je li počeo snijeg?
Je li počelo što?
Aha, snijeg?
Ne baš.
Nakon ovog ćete iskustva dobiti vrijeme na plaži da se ugrijete.
To zvuči sjajno.
Stvarno nas je brinulo stanje posade.
Freddo, Fred Haise, dobio je temperaturu,
četrdeset stupnjeva, tešku dehidraciju i teški uroinfekt.
Shvatili smo koliko je stanje na letjelici loše.
Sutrašnji vremenski uvjeti za slijetanje izgledaju sve bolje.
Držite se, još malo.
Manje od 14 sati do planiranog povratka.
Astronautima se sigurno čini da svaki sat traje više od 60 minuta.
Mislimo da smo izgladili sva sitna iznenađenja.
Nadam se, jer sutra je ispit.
DAN POVRATKA
DAN SLIJETANJA ZA ASTRONAUTE NA TIHOM OCEANU SVE OK
Danas diljem svijeta izrazi nade da će se posada sigurno vratiti.
Cijeli svijet prati povratak Apolla 13.
U skoro svakom gradu ljudi se mole za živote astronauta.
DANAS U 13.10 H MOLITVA ZA APOLLO 13
Deset tisuća ljudi pridružilo se papi u molitvi u bazilici Sv. Petra.
Nikad nisam mislila da će ovako nešto imati takav utjecaj na svijet.
Nikad se toliko ljudi nije istodobno molilo
za sigurnost jedne operacije ovog tipa.
PRIPREMA ZA SLIJETANJE
Tisuće su se okupile u Grand Central Stationu u New York Cityju.
Waltere, iako su i tvoja i druga izvješća relativno optimistična,
mislim da i dalje postoji zla slutnja vezana uz ovaj let.
Treba im puno sreće i molitvi i sigurno ćemo ih vratiti kući.
Sada gledam kroz prozor.
Zemlja se približava poput brzog teretnog vlaka.
Sada je sve moralo teći po rasporedu. Nije bilo povlačenja.
Vraćali smo se kući.
Okrutan je paradoks da, što su bliže sigurnosti Zemlje,
sve je bliži i trenutak možda najveće opasnosti.
Ulazak u atmosferu vrlo je nezgodan manevar,
drugačiji od normalnog povratka na Zemlju.
Imamo Mjesečev modul, to je naš čamac za spašavanje.
Imamo i mrtvi servisni modul na kojem se dogodila eksplozija.
I zapovjedni modul, koji je sredstvo za ulazak u atmosferu, s ograničenom snagom.
Moramo razdvojiti sve te dijelove da bismo posadu vratili u atmosferu.
Prvi put od nesreće zapovjedni će modul samostalno raditi.
Toplinski štit zapovjednog modula upit će toplinu ulaska u atmosferu od 2760°C.
Posada prvo mora uključiti zapovjedni modul.
Dobro.
Isključili smo ga, ne nužno elegantno.
Poprilično smo brzo obavili što je trebalo,
a onda je četiri dana bio u uvjetima nalik zamrzivaču.
Bilo je puno nepoznanica o tome kako će se ponašati.
Halo, Aquariuse, Houston. Kako stojite?
Vrlo dobro, Kene.
Dobro, krenimo ispočetka.
Počet ćemo s vremenskom crtom…
Astronaut Fred Haise prolazio je dugu listu provjera s Kontrolom misije.
Lista provjera za normalan povratak. Bit će nekih…
Za manje od dva sata sva trojica moraju biti u zapovjednom modulu
i moraju započeti ulazak u atmosferu. Zato je ovo sada ključno.
Aquarius, Houston.
Recite.
Možete početi uključivati zapovjedni modul.
Jack sada ulazi u zapovjedni modul.
U redu, Jime.
Posvuda se skupljala voda.
GLAS FREDA HAISEA
Morali smo izvaditi ručnik da obrišemo ploču s instrumentima i vidimo ih.
U redu, kontrolori leta.
Budimo tiho i pratimo sklopove za slučaj problema s prijenosom napajanja.
U redu, nastavite.
Počeli smo uključivati sustave zapovjednog modula, jedan po jedan.
Počeli smo s jednim redom, pritisnuli šest, nakratko stali.
Pričekali da vidimo osjetimo li miris zapaljene izolacije.
TIMER MISIJE
Krasno. Izgleda dobro, Lete.
Houston, Aquarius. Odyssey pokušava zvati. Primate li?
Odyssey, Houston, prijem.
Čujete li nas?
OK, čujem te, dušo.
Odavde izgledate dobro, Odyssey.
Kene, ovdje Jim.
Slušam.
Cijenim sve što ste učinili.
Prijem.
Naravno, pratit ćemo vas i učiniti što god možemo.
To bi bilo dobro, Kene.
Pripremat će se za odbacivanje servisnog modula.
Htjeli bismo to fotografirati, ako je ikako moguće.
Možete odbaciti servisni modul kad ste spremni.
Dobro, dogovoreno.
Dobro, imam ga, Houstone.
Jedan cijeli bok letjelice nedostaje!
Cijela je ploča izbijena, skoro od baze do motora.
Ovo je stvarno kaos.
Čovječe, nevjerojatno.
Spremnici kisika bili su ispod toplinskog štita.
Kad su eksplodirali, to je očito izbilo cijeli bok letjelice.
Pitanje je što se još dogodilo. U kakvom je stanju toplinski štit?
…SERVISNI MODUL I ŠTETU OPISUJU KAO „PRAVI KAOS”…
Taj je toplinski štit bio izravno povezan sa servisnim modulom,
a svi su paneli na njemu bili izbijeni.
U kakvom je stanju toplinski štit? Životi im ovise o njemu.
Trenutno čekamo izvješće o odbacivanju Mjesečevog modula.
Vrijeme je da napuste čamac za spašavanje.
Pripremite se za završno odvajanje MM-a.
Tu je sigurno i doza nostalgije, oproštaj od…
Dobro, vidimo ih.
10 sekundi.
Odbacivanje MM-a.
Gledali smo kako se polako udaljava.
Bilo mi je žao što se opraštamo.
Zbogom, Aquariuse, hvala ti.
Ti su muškarci u određenim dijelovima misije bili vrlo blizu smrti.
To se ne može dovoljno naglasiti. Bili su vrlo blizu smrti.
A sada, kako se bliži ulazak u Zemljinu atmosferu,
pitam se možemo li vidjeti shematski prikaz opasnosti koja im prijeti.
122 000 M
Letjelica ulazi na 144 000 metara
i onda juri kroz atmosferu.
Nakon 18 sekundi ostaju bez komunikacije jer atmosfera prekida radiovalove.
Tek tri minute i 36 sekundi poslije izlaze iz područja bez komunikacije.
Do tog trenutka nećemo znati je li toplinski štit funkcionirao,
jesu li još živi i je li stres bio prevelik za komandni modul.
No nakon ulaska pri brzini od 40 000 km/h,
njihova letjelica udara u vodu brzinom od samo 35 km/h.
Ako to nije tehnološko čudo, ne znam što jest.
Trinaest minuta do predviđenog vremena ulaska.
Brzina je trenutno 10 000 metara u sekundi.
Prijem.
Voditelj leta Gene Kranz obilazi prostoriju
i ispituje tim kontrole leta o statusu.
Svi kontrolori leta, vrijeme je odluke. Imamo li dozvolu?
-RETRO? -OK.
-GUIDO? -OK.
-Navođenje? -OK.
-Kontrole? -OK.
-TELMU? -OK.
-Liječnik? -OK!
-INCO? -OK.
-AFD? -OK.
Dobro.
Odyssey, Houston, prijem.
Recite.
Gubitak signala za minutu ili minutu i pol.
Dobro došli kući. Prijem.
Hvala vam.
Apollo 13 putuje brzinom većom od 40 000 km/h.
Trenutno je iznad mračne strane Zemlje, spušta se prema toj točki u Tihom oceanu.
Svi mi vama dolje želimo zahvaliti na sjajno obavljenom poslu.
Kažem vam, svi smo se dobro proveli.
Kontrola Apolla, Houston, upravo smo izgubili kontakt s Apollom 13.
Dali smo sve od sebe.
GLAS GENEA KRANTZA
Odbrojavanje.
To je izrazito usamljeni period.
Posade su prepuštene same sebi.
Imaju samo podatke koje ste im dali.
Svaki se kontrolor vraća na sve što je učinio tijekom misije i pita se:
„Jesam li imao pravo?”
To im je jedino pitanje na umu.
Malo smo pliće od predviđenog.
Trenutno nitko, uključujući astronaute, ne može učiniti puno, osim čekati
dok se probijaju kroz najgornji sloj Zemljine atmosfere.
Sada svi možemo samo držati palčeve.
Bilo je tako tiho da ste mogli čuti iglu kako pada.
MILJA OD ZEMLJE
Više ništa nismo mogli učiniti.
Samopouzdanje sada nema veze s tim.
Apollo 13 sada bi trebao dostići maksimalnu brzinu.
25 SEKUNDI DO USPOSTAVE RADIO VEZE
Još manje od 30 sekundi.
Pokušat ćemo kontaktirati Apollo 13.
Apollo 13 trebao bi biti izvan mrtvog područja.
Čekamo bilo kakav znak uspostave veze.
Odyssey, Houston. Čekamo.
-Ima li znakova uspostave veze s ARIA-om? -Trenutno ne.
U redu.
Svemirska je letjelica trenutno izgubljena za sve na Zemlji.
Odyssey, Houston?
Trebali bismo nešto čuti.
Trebali su izaći iz prekida prije minutu i 15 sekundi.
Prvi put za vrijeme ove misije
u ovu se prostoriju uvlači prvi tračak sumnje
da se nešto dogodilo i da posada nije preživjela.
Molimo vas, javite nam se.
Morao se vratiti.
Ne bih preživjela bez njega.
U redu, Joe.
U redu, čujemo te, Jack.
-Eno ih! -Eno ih!
Sva su tri padobrana otvorena.
Slušajte publiku!
Na televiziji ste, komadi.
Uspjeli su.
USPJELI SU! HRABRI ASTRONAUTI…
Odyssey, Houston. Prikazujemo vas na glavnim zaslonima. Izgleda sjajno.
Stigli su, sa zakašnjenjem ne većim od pet sekundi.
Ne većim od pet sekundi!
Imamo kontakt s vodom.
Napokon kod kuće.
Mislim da je 13 bio prekretnica u preživljavanju.
Izgledi su bili poražavajući.
Zauvijek ću biti ponosan što sam bio jedan od tih ljudi.
Danas je spomen ploča za Apollo 13
postavljena na zid u Kontroli misije.
Ironično, na toj ploči piše: „Od Mjeseca, učenje.”
Ex luna, znanost.
Bilo je tu neke vrste učenja.
Učenje kako preživjeti.
Svi su vrištali i vikali.
Svi su otvorili šampanjce. Taj sam dan čak i ja malo dobila.
Bilo je fantastično.
GLAS MARILYN LOVELL
Najveće olakšanje u životu.
Ima li načina da se pripremite za ovakvu kritičnu situaciju?
Ne. Nikad u životu nisam doživjela ništa slično.
I nikada ne bih ponovila.
Još uvijek u tijelu osjećam emocije koje vjerojatno nikada neće nestati.
Četiri dana nisam znala jesam li supruga ili udovica.
Astronauti s Apolla 13 sinoć su odletjeli kući u Houston,
ususret glasnoj, sretnoj dobrodošlici znanstvenika
koji su ih pomogli spasiti od katastrofe daleko u svemiru.
Meni nije laknulo dok ga nisam vidjela i zagrlila.
Sama spoznaja da je stvaran i da je to preživio…
Stvarno počneš malo više cijeniti život.
Tako smo zahvalni.
Dom.
Odjednom nam je svanulo.
Odjednom smo shvatili što smo učinili.
Bilo je trenutaka u kojima nismo mislili da ćemo se uspjeti vratiti.
DOBRO DOŠLI NA ZEMLJU! „APOLLO 13”
Sjećam se, prije kojih godinu i pol,
kad smo se vraćali Apollom 8 i mogli vidjeti Zemlju,
ona je bila zapravo jedino mjesto na koje smo trebali ići.
Jedino mjesto koje smo vidjeli u svemiru koje je naš dom.
Od svih dobrodošlica koje smo doživjeli, ova mi znači najviše,
jer ovi su mi ljudi omogućili da večeras budem ovdje.
Kakve bi implikacije ova nesreća na Apollu 13…
Znate, puno ljudi pita mislimo li da je Apollo 13 bio neuspjeh.
Ako uspjeh i neuspjeh mjerite
temeljem toga jeste li ostvarili svoj izvorni cilj,
Apollo 13 je zaista bio neuspjeh.
No Apollo 13 je postigao nešto što se nije dogodilo nikad prije u ljudskoj povijesti.
Nakratko je cijeli svijet bio zajedno.
Ponude pomoći i zabrinute poruke stizale su iz svih zemalja svijeta.
A ako ocjenjujete Apollo 13 i mogućnost da svijet živi u zajedništvu,
onda je Apollo 13 bio izuzetno uspješan.
S 400 171 KM POSADA APOLLA 13
DRŽI REKORD ZA NAJDALJE PUTOVANJE OD ZEMLJE.
DVA MJESECA NAKON SIGURNOG POVRATKA ISTRAGA JE POKAZALA DA JE LJUDSKA POGREŠKA
PRI ODRŽAVANJU UOČI LETA OŠTETILA JEDAN OD SPREMNIKA KISIKA.
DANA 13. TRAVNJA, U 55. SATU I 54. MINUTI LETA,
ELEKTRIČNI JE KVAR UZROKOVAO UMALO KOBNU EKSPLOZIJU.
JIM JE ODRŽAO OBEĆANJE MARILYN.
APOLLO 13 BIO JE NJEGOV POSLJEDNJI LET U SVEMIR.
Ne osvrćem se prečesto.
Ako ne gledaš naprijed, gubiš dio smisla života.
No biti gore i vidjeti Zemlju takvu kakva zaista jest…
Shvatiti koliko smo sretni…
Ona je poput plavo-bijele božićne kuglice koja visi u potpunom crnilu neba.
I, naravno, ne vidiš gradove.
Ne vidiš granice.
Vidiš Zemlju onakvu kakva zaista jest.
Veličanstvena oaza u beskraju svemira.
U SJEĆANJE NA MARILYN L. LOVELL 1930. - 2023.
Prijevod titlova: Jana Bušić